Malcolm Murray

Charles Gustaf Uno Malcolm Murray (9. heinäkuuta 1904 Tukholma – 21. huhtikuuta 1995 Tukholma) oli ruotsalainen kenraaliluutnantti, joka toimi merkittävän osan uraansa Ruotsin sotilasoppilaitosten opetustehtävissä sekä uransa jälkeen Ruotsin kuningashuoneen palveluksessa. Hän oli mukana vuonna 1940 Talvisodan Pohjois-Suomen ruotsalaisessa vapaaehtoisyksikössä Svenska Frivilligkåren sekä Jatkosodan alun Hangon rintamalla syksyllä 1941 vapaaehtoisyksikössä Svenska frivilligbataljonen.

Malcolm Murrayn vanhemmat olivat käskynhaltija Adolf Murray ja Ebba de Champs. Suoritettuaan ylioppilastutkinnon vuonna 1923 hän siirtyi sotilaskoulutukseen. Vuonna 1925 hänestä tuli Svean Henkikaartiin vänrikin arvoisena upseerina. Vuonna 1938 hän siirtyi Pääesikuntaan kapteeniksi. Hän toimi Ruotsin sotakorkeakoulun opettajana vuosina 1938–1939.

Murray liittyi Talvisodan alkuvaiheessa joulukuussa 1939 luotuun ruotsalaiseen vapaaehtoisyksikköön Svenska Frivilligkåren, jossa hän toimi läheisessä yhteistyössä everstiluutnantti C.A. Ehrensvärdin kanssa, joka oli ruotsalaisjoukkojen esikuntapäällikkönä. Seuraavan vuoden kesäkuussa käynnistyneeseen Jatkosotaan ruotsalaisvapaaehtoiset osallistuivat Hangon rintamalla, jota varten muodostettiin Svenska frivilligbataljonen. Murray tuli toisen ruotsalaisryhmän johtajana elokuun alussa 1941 Hangon rintamalle. Hän toimi komppanianpäällikkönä kyseisessä joukko-osastossa, joka valloitti Neuvostoliiton hallussa olleen Hangon alueen joulukuun alkuun 1941 mennessä. Sen jälkeen pääosa ruotsalaisista palasi kotimaahansa, mutta kapteeni Murray jäi vielä vuoden 1942 alkuun Suomeen.

Palattuaan Ruotsiin hänet ylennettiin majuriksi ja toimi Ruotsin sotilasakatemian yliopettajana vuosina 1942–1944 ja Ruotsin ilmavoimien sotakorkeakoulussa opettajana vuosina 1942–1944. Vuosina 1944–1948 hän toimi Pääesikunnassa, jossa hänet vuonna 1947 ylennettiin everstiluutnantiksi. Vuonna 1948 hän palveli Panssarivoimissa. Vuosina 1949–1953 hän oli Sotilasakatemian yliopettajana, jona aikana hänet ylennettiin vuonna 1951 everstiksi. Vuosina 1953–1957 hän palveli Svean Henkikaartin apulaiskomentajana ja Panssarivoimien tarkastajana 1957–1960. Hänet ylennettiin kenraalimajuriksi 1960 ja nimitettiin II sotilasalueen eli Keski-Ruotsin sotilasalueen komentajaksi sijaintipaikkanaan Östersund. Malcom Murray palasi Tukholmaan ja toimi Ruotsin puolustuskorkeakoulun johtajana vuosina 1966–1968. Vuodesta 1968 lähtien Murray siirtyi reserviin.

Malcom Murray toimi lähellä Ruotsin kuningashuonetta. Vuosina 1928–1947 hän palveli perintöprinssi Kustaa Adolfia; ensin palvelukseen kommennettuna upseerina vuosina 1928–1929, virastoupseerina 1929–1938 ja adjutanttina 1938–1947. Tässä roolissa hän oli perintöprinssin mukana mm. Suomen vierailuilla Itä-Karjalassa syyskuussa 1941 ja keväällä 1942. Murray palveli myöhemmin myös kruununprinssi Carl Gustavia 1968–1973 ja hänen noustua kuninkaaksi 1973 lähtien kuninkaan ensimmäisenä adjutanttina ja saman aikaisesti myös hovin esikunnan päällikkönä vuosina 1973–1978.

Malcolm Murrayn muita luottamustehtäviä olivat Tukholman partiolaisten päällikkyys ennen sotavuosia, Ruotsin suunnistusliiton puheenjohtajuus 1938–1961 ja Ruotsin urheilun tuen keskusyhdistyksen puheenjohtajuus vuodesta 1962. 

Murrayllä oli elämänsä ajan hyvin läheinen suhde Suomeen. Sen lisäksi, että hän palveli vapaaehtoisena Suomen armeijassa 1940–1942, hän toimi Ruotsi-Suomi - yhteistyöjärjestön () puheenjohtajana vuosina 1967–1975. Murray vieraili Suomessa lukuisia kertoja niin sotilastehtäviin liittyvien, kuningashuoneen edustajien kanssa tapahtuneiden ja urheiluun liittyvien vierailujen merkeissä.

Malcolm Murray sotilasuralla opetus- ja tutkimus olivat keskeisiä osia. Niinpä hänet valittiin vuonna 1949 Kuninkaallisen sotatiedeakatemian jäseneksi.

Kunniamerkit
Ruotsin kuningaskunta:
  Miekkaritarikunnan Suurristi (6. kesäkuuta 1967)
  Miekkaritarikunnan 1. luokka (11. marraskuuta 1957)
  Miekkaritarikunnan kunniamerkki (1943)
  Pohjatähti-ritarikunnan kunniamerkki (1948)
  Vasa-ritarikunnan kunniamerkki (1941)

Ulkomaalaiset:
  Vapaudenristin 3. luokka miekoin ja 4. luokka miekoin ja tammilehvällä
  Valkoisen ruusun 1. luokka
  Kruunun ritarimerkki
  Knight of the Saksi-Meiningenin ritarikuntaArthur NordenswanSaksi-Meiningenin kunniamerkki
  Kuningas Haakon VII:n vapaudenristi
  Kuningas Kristian X:n vapaudenmitali

Julkaisut

Lähteet

Ruotsalaiset kenraalit
Ruotsalaiset urheiluvaikuttajat
Ruotsin skotlantilaiset
Vuonna 1904 syntyneet
Vuonna 1995 kuolleet